Louiesenhof: Weduwee, nog 2 vra moontlik vandag borgtog | Maroela Media
Zurenah Smit (Foto: ANA)
Zurenah Smit, die weduwee van die vermoorde wynboer Stefan Smit, en twee medebeskuldigdes sal na verwagting Donderdag aansoek om borgtog in die landdroshof op Stellenbosch doen.
Smit (55) staan saam met Karel Derek Sait (50) en Steven James Damon (56) tereg op aanklagte van sameswering om moord te pleeg, huisroof, die onwettige besit van 'n vuurwapen en ammunisie en aanranding met die doel om ernstig te beseer.
Sait en Damon is reeds verlede Donderdag in die vroeë oggendure in hegtenis geneem nadat die polisie lasbriewe bekom het. Zurenah Smit het haar Maandag aan die polisie oorgegee waarna sy in hegtenis geneem is.
Stefan Smit is in Junie verlede jaar op die Louiesenhof-wynlandgoed buite Stellenbosch vermoor. Hy is op 2 Junie skuins voor 19:00 op die wynplaas doodgeskiet toe vier gewapende mans deur 'n oop deur toegang tot die plaashuis verkry het. Zurenah en 'n vriendin van die gesin was ook tuis, maar het die aanval oorleef.
In die nuus Stefan Smit Stellenbosch
Ja, meng jou met die semels en die ……vreet jou op….
Hulle moet maar kry wat hulle toekom, dis hoe die lewe werk, maar hulle gaan nie genoeg straf gegee word nie.
Stefan het sy lewe gegee en vir wat? 'n Lewe vir wat – laat ander mense dink hulle gaan ryk erf ens ens.
Sit so ewe met haar gebeds boekie en loer beswaard onder haar kopdoek uit…arme verontregde onskuld van self!
Tog só vreemd dat al die moordenaars wat iemand van sy/haar vryheid om te lewe ontneem het, so graag borgtog wil vra om verder aan te gaan met hulle lewe.
Oog vir 'n oog, lewe vir 'n lewe. Dit is niks minder as reg nie.
Hy moes van beter geweet het as om met so 'n vrou deurmekaar te raak. My ouma het altyd gesê jy trou nie met iemand buite jou geloof, jou politiek of jou rugbyspan nie – die huwelik is reeds moeilik genoeg soos dit is! Maar nou ja… die liefde is blind, sien flenter aan vir 'n lint…